pythainlp/thaigov-v2-corpus-22032023 huggingface dataset:
วันพุธที่ 4 พฤษภาคม 2565
คำถวายพระพรชัยมงคล ในพิธีถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2565 ของ พลเอก ประยุทธ์  จันทร์โอชา นายกรัฐมนตรี
คำถวายพระพรชัยมงคล ในพิธีถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2565 ของ พลเอก ประยุทธ์  จันทร์โอชา นายกรัฐมนตรี วันพุธที่ 4 พฤษภาคม พุทธศักราช 2565 เวลา 19.00 น. ณ ทำเนียบรัฐบาล
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของปวงชนชาวไทยทุกหมู่เหล่า พร้อมทั้งผู้ที่มาชุมนุมกัน ณ ที่แห่งนี้ มีความปีติโสมนัสเป็นล้นพ้นที่ได้มาแสดงความจงรักภักดี และแสดงความสำนึกในพระมหากรุณาธิคุณอันหาที่สุดมิได้ในวันนี้
นับแต่ใต้ฝ่าละอองธุลีพระบาท เสด็จเถลิงถวัลยราชสมบัติเป็นพระมหากษัตริย์ รัชกาลที่ ๑๐ แห่งพระบรมราชจักรีวงศ์ ทรงอุทิศพระองค์ปฏิบัติพระราชกรณียกิจนานัปการ ด้วยพระราชวิริยอุตสาหะ และพระราชหฤทัยแน่วแน่ที่จะสร้างความรุ่งเรืองวัฒนาสถาพรให้แก่ประเทศชาติ โครงการในพระราชดำริน้อยใหญ่ที่ทรงรักษา สืบสาน และต่อยอด ได้ยังประโยชน์มหาศาลในการเสริมสร้างความมั่นคงในการดำรงชีวิตแก่อาณาราษฎรภายใต้พระบรมโพธิสมภาร ตลอดจนพระราชทานความช่วยเหลือแก่ปวงประชาในยามประสบทุกข์ภัยต่าง ๆ น้ำพระราชหฤทัยอันเปี่ยมด้วย พระเมตตาอาทร ยังความปลื้มปีติแก่พสกนิกรทุกหมู่เหล่า พระมหากรุณาธิคุณอันหาที่สุดมิได้นี้ ได้ประจักษ์ชัดแจ้งแก่ปวงข้าพระพุทธเจ้า และจักเทิดทูนไว้เหนือเศียรเกล้าสืบไป
ในศุภวาระอันเป็นมงคลยิ่งนี้ ข้าพระพุทธเจ้าทั้งหลายขอพระราชทานถวายพระพรชัยมงคล ขออาราธนาคุณพระศรีรัตนตรัยและพลานุภาพแห่งสรรพสิ่งศักดิ์สิทธิ์ในสากล อีกทั้งพระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลรักษาให้ใต้ฝ่าละอองธุลีพระบาท ทรงพระเจริญด้วยจตุรพิธพรชัย ทรงพระเกษมสำราญ พระบารมีแผ่ไพศาลทั่วทิศานุทิศ มีพระราชประสงค์จำนงใด จงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทยตราบจิรัฐิติกาล
ด้วยเกล้าด้วยกระหม่อม ขอเดชะ
วันอังคารที่ 21 กันยายน 2564
รัฐมนตรีว่าการกระทรวงยุติธรรม เล็งให้กรมคุมประพฤติ เปิดรับอาสาสมัครโครงการทดลองใช้พืชกระท่อมบำบัดเลิกติดยาบ้า
รัฐมนตรีว่าการกระทรวงยุติธรรม เล็งให้กรมคุมประพฤติ เปิดรับอาสาสมัครโครงการทดลองใช้พืชกระท่อมบำบัดเลิกติดยาบ้า จับมือร่วมมหาวิทยาลัยสงขลานครินทร์ นำร่องศูนย์ปัตตานีที่แรก
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ภายหลังที่ตนได้ประชุมร่วมกับ กรมคุมประพฤติ และคณะผู้วิจัยพืชกระท่อมต่อสมอง ศูนย์วิจัยสัญญาณชีวภาพเพื่อสุขภาพ มหาวิทยาลัยสงขลานครินทร์ ไปเมื่อวันที่ 6 กันยายน 2564 ในเรื่องของการทดลองการใช้พืชกระท่อมต่อพฤติกรรมเสพติดยาบ้า ซึ่งเป็นการทดลองกับหนู โดยผลการทดลองถือว่าเป็นประโยชน์และน่าสนใจอย่างมาก และตนได้ทราบว่า ทางคณะผู้วิจัยได้มีการสัมภาษณ์กลุ่มผู้ติดยาเสพติด แล้วเคี้ยวใบกระท่อมเพื่อลดอาการอยากยา โดยในช่วงสถานการณ์โควิด-19 กลุ่มคนดังกล่าวหาซื้อยาบ้าได้ยาก จึงได้นำใบกระท่อมมาเคี้ยวเพื่อลดความอยาก ซึ่งการเคี้ยว 1 ครั้ง สามารถลดอาการอยากยาได้ 5 ชั่วโมง เมื่อเกิดความอยากยาก็เคี้ยวใบกระท่อมอีก ซึ่งตนคิดว่าเรื่องนี้น่าสนใจมาก น่าจะนำมาทดลองกับคนในการบำบัดเพื่อเลิกการติดยาน่าจะทำได้ เพราะขนาดคนที่ไม่ได้คิดจะเลิกจริงจังยังสามารถลดอาการอยากได้นานถึง 5 ชั่วโมง
นายสมศักดิ์ กล่าวอีกว่า เรื่องนี้เป็นจุดที่น่าสนใจ เราควรจะศึกษาเรื่องนี้อย่างจริงจังว่าสุดท้ายแล้วผลจะออกมาเป็นอย่างไร ต้องมีการศึกษาในเชิงลึก ซึ่งในการทดลองกับหนูนั้นก็มีการทดลองเรื่องสภาพแวดล้อมด้วยซึ่งได้ผลที่ดี ดังนั้นตนจึงให้กรมคุมประพฤติร่วมศึกษาวิจัยร่วมกับ มหาวิทยาลัยสงขลานครินทร์ เพราะเรามีศูนย์ฟื้นฟูสมรรถภาพผู้ติดยาเสพติด จ.ปัตตานี จึงอยากให้วางหลักสูตรร่วมกัน และรับสมัครอาสาสมัครที่เป็นผู้เสพยาบ้าเข้าร่วมโครงการ 40 คน โดยใช้ความสมัครใจในการเข้าร่วมโครงการ ไม่ใช้การบังคับ และขอให้รายงานผลทุกสัปดาห์ถึงความเป็นไปได้ โดยวิธีการจะให้เคี้ยวใบกระท่อม 2 ใบเป็นเวลา 8 นาที หลังจากนั้น 1 ชั่วโมง จะใช้เครื่องมือทางวิทยาศาสตร์ (เครื่อง EKG) มีลักษณะเป็นแผ่นแปะบริเวณข้อมือกลุ่มตัวอย่าง เพื่อวัดการทำงานของสมอง ซึ่งล่าสุดทางคณะผู้วิจัย ได้เข้ามาเก็บกลุ่มตัวอย่างที่ศูนย์ฯฟื้นฟูปัตตานี และทำความเข้าใจกับผู้เข้ารับการฟื้นฟูทั้งหมด เพื่อขอความสมัครใจ จากนั้นจึงเริ่มดำเนินการเก็บกลุ่มตัวอย่าง
วันจันทร์ที่ 20 ธันวาคม 2564
ครม. ไฟเขียวเว้นค่าผ่านทางมอเตอร์เวย์สาย 7 และสาย 9 ช่วงเทศกาลปีใหม่
.....
ที่ประชุม ครม. (14 ธ.ค.) เห็นชอบยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 และหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี และตอนพระประแดง – บางแค ช่วงพระประแดง - ต่างระดับบางขุนเทียน ในช่วงวันหยุดยาวเทศกาลปีใหม่ 2565 ตั้งแต่เวลา 00.01 น. ของที่ 30 ธ.ค. 64 - 24.00 น. ของวันที่ 3 ม.ค. 65
.
มาตรการยกเว้นค่าผ่านทางในช่วงวันหยุดยาวนี้ จะช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ลดปัญหาการจราจรติดขัดหน้าด่านเก็บค่าผ่านทาง รวมทั้งเป็นการส่งเสริมการท่องเที่ยวภายในประเทศและแบ่งเบาภาระค่าใช้จ่ายของประชาชน
#ไทยคู่ฟ้า#ร่วมต้านโควิด19
-------------------
วันจันทร์ที่ 29 พฤศจิกายน 2564
โฆษกรัฐบาลเผย นายกรัฐมนตรีเตรียมลงพื้นที่ตรวจราชการจังหวัดอุดรธานี รับฟังทิศทางการพัฒนาจังหวัดอุดรธานี และแผนเปิดเมือง “อุดร พลัส โมเดล” 1 ธ.ค.นี้
โฆษกรัฐบาลเผย นายกรัฐมนตรีเตรียมลงพื้นที่ตรวจราชการจังหวัดอุดรธานี รับฟังทิศทางการพัฒนาจังหวัดอุดรธานี และแผนเปิดเมือง “อุดร พลัส โมเดล” 1 ธ.ค.นี้
วันที่ 29 พ.ย.64 นายธนกร วังบุญคงชนะ โฆษกประจำสำนักนายกรัฐมนตรี เผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการจังหวัดอุดรธานี ในวันที่ 1 ธันวาคม นี้ เพื่อประชุมร่วมกับจังหวัด ภาคเอกชน และผู้ประกอบในพื้นที่ เพื่อกำหนดทิศทางการพัฒนาจังหวัดอุดรธานีและแผนเปิดเมือง “อุดร พลัส โมเดล” โดยนายกรัฐมนตรีและคณะ มีกำหนดการและภารกิจ ดังนี้
ช่วงเช้า นายกรัฐมนตรีและคณะจะเดินทางไปยังวัดเกษรศีลคุณ (วัดป่าบ้านตาด) ต.บ้านตาด อ.เมืองอุดรธานี จ.อุดรธานี เพื่อกราบนมัสการพระราชวชิรธรรมาจารย์ (หลวงพ่อสุธรรม สุธัมโม) เจ้าอาวาสวัดเกษรศีลคุณ (วัดป่าบ้านตาด) และพระราชภาวนาวชิรากร (หลวงพ่ออินทร์ถวาย สันตุสสโก)
เจ้าอาวาสวัดอุดมมงคลวนาราม (วัดป่านาคำน้อย) จากนั้น จะติดตามความก้าวหน้าพิพิธภัณฑ์ธรรมเจดีย์พระธรรมวิสุทธิมงคล (หลวงตามหาบัว) ซึ่งเป็นอนุสรณ์สถานที่บรรจุอัฐิธาตุและเครื่องอัฐบริขารของหลวงตาพระมหาบัว ญาณสัมปันโน รวมทั้งยังเป็นสถานที่เผยแพร่ธรรมะ คำสอน เก็บรวบรวมประวัติหนังสือ คำสอนต่าง ๆ เพื่อเตือนใจให้เยาวชน คนรุ่นหลัง ทำความดีเพื่อพุทธศาสนาและประเทศชาติ
จากนั้น นายกรัฐมนตรีจะประชุมร่วมกับหน่วยงานภาครัฐและเอกชนของจังหวัดอุดรธานี ณ ศูนย์ประชุมมลฑาทิพย์ ฮอลล์ อ.เมืองอุดรธานี โดยผู้ว่าราชการจังหวัดอุดรธานีจะรายงานสรุปทิศทางการพัฒนาจังหวัดอุดรธานี การเชื่อมโยงระบบการขนส่งและโลจิสติกส์ระหว่างจังหวัดอุดรธานีกับจังหวัดในอนุภูมิภาคลุ่มน้ำโขง (GMS) ขณะที่ภาคเอกชน โดยหอการค้าจังหวัดอุดรธานี จะนำเสนอทิศทางการค้า การลงทุน และประโยชน์ที่ชาวอุดรธานีได้รับจากนโยบายของรัฐบาล โอกาสนี้ นายกองค์การบริหารส่วนจังหวัดอุดรธานีจะนำเสนอการเตรียมความพร้อมของจังหวัดอุดรธานีในการเป็นเจ้าภาพการจัดมหกรรมพืชสวนโลก 2026 ภายใต้แนวคิด Harmony of Life : วิถีชีวิต สายนํ้าและพืชพรรณ กระตุ้นการเดินทางท่องเที่ยวด้วยเทศกาลระดับนานาชาติ ยกระดับรายได้และคุณภาพชีวิต ผ่านการวิจัยและต่อยอดสู่โมเดลเศรษฐกิจแบบ BCG สร้างความยั่งยืนของทรัพยากรธรรมชาติ รวมทั้งรับฟังมุมมองนักธุรกิจรุ่นใหม่ในการพัฒนาจังหวัดอุดรธานีด้วย
ช่วงบ่าย นายกรัฐมนตรีจะเดินทางไปยังแหล่งท่องเที่ยวศักดิ์สิทธิ์ “วังนาคินทร์ คำชะโนด” ซึ่งเป็น 1 ใน 6 อำเภอนำร่องเปิดท่องเที่ยวภายใต้แผนเปิดเมือง UDON PLUS MODEL เพื่อตรวจความพร้อมในการเปิดเมืองต้อนรับนักท่องเที่ยวตามนโยบายรัฐบาล เพื่อฟื้นฟูเศรษฐกิจในพื้นที่ หลังได้รับผลกระทบจากการปิดกิจการ/บริการ เพื่อควบคุมการแพร่ระบาดเชื้อโควิด-19 ภายใต้มาตรการรักษาความปลอดภัยด้านสาธารณสุข เช่น การจำกัดจำนวนนักท่องเที่ยวที่จะเข้าสักการะ นักท่องเที่ยวต้องลงทะเบียนทางออนไลน์ล่วงหน้า งดการวอล์คอิน เป็นต้น
โฆษกประจำสำนักนายกรัฐมนตรี ยังกล่าวเพิ่มเติมว่า อุดรธานีเป็นอีกจังหวัดที่ต้องการเร่งเปิดรับนักท่องเที่ยวต่างชาติเข้าพื้นที่ เพื่อฟื้นฟูเศรษฐกิจภาคท่องเที่ยว พร้อมสร้างความเชื่อมั่น วางแผน ป้องกัน ฟื้นฟูเตรียมความพร้อมผู้ประกอบการ เพื่อเปิดเมืองในภูมิภาคอีสาน ทั้งนี้ จังหวัดอุดรธานียังมีศักยภาพทางการเศรษฐกิจและการท่องเที่ยว และเป็นหนึ่งในศูนย์กลางการท่องเที่ยวและการเดินทางที่เชื่อมต่อในภาคอีสาน และกลุ่มประเทศ GMS คือ สปป.ลาว เวียดนาม จีนตอนใต้ หากมีการเปิดพรมแดนในอนาคตจะส่งผลให้เศรษฐกิจของอุดรธานีกลับมาฟื้นตัวอีกครั้ง
วันอังคารที่ 28 ธันวาคม 2564
บริษัท ขนส่ง จำกัด อำนวยความสะดวกและรองรับการเดินทางกลับภูมิลำเนาในช่วงเทศกาลปีใหม่ 2565
พร้อมคุมเข้มความปลอดภัยด้านสาธารณสุข ตั้งจุดตรวจ COVID-19 ฟรี
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ในช่วงเทศกาลปีใหม่ 2565 ระหว่างวันที่ 28 - 30 ธันวาคม 2564 และวันที่ 2 - 3 มกราคม 2565 บขส. คาดการณ์ว่าจะมีผู้โดยสารเดินทางเพิ่มขึ้นจากเทศกาลปีใหม่ 2564 ประมาณ 30%โดยในเที่ยวไประหว่างวันที่
28 - 30 ธันวาคม 2564 จะมีผู้โดยสารเดินทางประมาณวันละ 60,000 คน ใช้รถโดยสาร รถ บขส. รถร่วม รถตู้ ประมาณวันละ 4,700 เที่ยว ส่วนเที่ยวกลับระหว่างวันที่ 2 - 3 มกราคม 2565 คาดว่ามีผู้โดยสารใช้บริการประมาณวันละ 50,000 คน ใช้รถโดยสารประมาณ 4,500 เที่ยว ทั้งนี้นับตั้งแต่ช่วงเทศกาลคริสต์มาส ระหว่างวันที่ 25 - 27 ธันวาคม 2564 มีผู้โดยสารเดินทางไป - กลับ ประมาณวันละกว่า 36,000 คน ใช้รถโดยสาร รถ บขส. รถร่วม รถตู้ ประมาณวันละ กว่า 4,500 เที่ยว
กรรมการผู้จัดการใหญ่ บขส. กล่าวว่า บขส. ได้บูรณาการความร่วมมือกับหน่วยงานต่าง ๆ เพื่ออำนวยความสะดวกและความปลอดภัยในการเดินทางตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้ร่วมกับกรมการค้าภายใน กำชับผู้ประกอบการร้านค้าภายในสถานีขนส่งผู้โดยสารไม่ให้ฉวยโอกาสขึ้นราคาสินค้า และให้ติดป้ายแสดงราคาจำหน่ายสินค้าให้ชัดเจน เพื่อมิให้เกิดการเอารัดเอาเปรียบในการจำหน่ายสินค้าและบริการ รวมทั้งร่วมกับกรมการขนส่งทางบก เปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2565 ณ สถานีขนส่งผู้โดยสารกรุงเทพ (จตุจักร) เพื่อให้บริการรับเรื่องร้องเรียนกรณีประชาชนไม่ได้รับความปลอดภัย ถูกเอาเปรียบจากการใช้บริการรถโดยสารสาธารณะ และยังได้ร่วมกับกองบังคับการตำรวจจราจร สน.บางซื่อ สน.ตลิ่งชัน และ สน.ทองหล่อ จัดกำลังเจ้าหน้าที่ตำรวจมาให้บริการจัดการจราจรบริเวณโดยรอบสถานีขนส่งผู้โดยสารกรุงเทพ ทั้ง 5 แห่ง เพื่อให้มีความคล่องตัวและไม่ติดขัด
ในส่วนของการดำเนินมาตรการป้องกันการแพร่ระบาดของโรคติดเชื้อไวรัส COVID-19 นั้น บขส. ได้ให้ความสำคัญในการปฏิบัติตามมาตรฐานความปลอดภัยด้านสาธารณสุข D-M-H-T-T อย่างเคร่งครัด และ บขส. ได้รับการสนับสนุนจากกรมควบคุมโรค กระทรวงสาธารณสุข นำรถโมบายเคลื่อนที่พระราชทานมาตรวจคัดกรอง COVID-19 ให้กับประชาชนที่เดินทางในช่วงเทศกาลปีใหม่ ระหว่างวันที่ 28 - 31 ธันวาคม 2564 และ 1 - 3 มกราคม 2565 ตั้งแต่เวลา 09.00 - 21.00 น. โดยไม่เสียค่าใช้จ่าย ณ บริเวณประตูทางเข้า ชั้น 1 และ 3 ด้านหน้าอาคารสถานีขนส่งผู้โดยสารกรุงเทพ (จตุจักร) อย่างไรก็ดีได้เน้นย้ำให้เจ้าหน้าที่ บขส. และผู้ประกอบการรถร่วมฯ ทุกราย ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 โดยนำมาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม มาใช้ควบคู่กัน พร้อมขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
วันอาทิตย์ที่ 15 พฤษภาคม 2565
โฆษกรัฐบาลเผย นายกฯ แนะพ่อ-แม่ คุมเข้มดูแลสุขภาพเด็กเล็ก - วัยเรียนในช่วงหน้าฝน สร้างเกราะ  เสริมภูมิคุ้มกันโรคก่อนเปิดเทอม
โฆษกรัฐบาลเผย นายกฯ แนะพ่อ-แม่ คุมเข้มดูแลสุขภาพเด็กเล็ก - วัยเรียนในช่วงหน้าฝน สร้างเกราะ  เสริมภูมิคุ้มกันโรคก่อนเปิดเทอม    ขณะที่ ผู้ติดเชื้อโควิดวันนี้  6,094 ราย เสียชีวิต 51 ราย
วันนี้ (15 พ.ค 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนำ พ่อ-แม่ ผู้ปกครองใส่ใจสุขภาพ ดูแลเด็กเล็ก ลูกหลานในวัยเรียน ในช่วงหน้าฝนนี้เป็นพิเศษ ซึ่งโรคติดต่อที่พบได้บ่อยในเด็กช่วงหน้าฝนคือโรคไข้หวัดและไข้หวัดใหญ่ โดยอาการจะมีไข้สูงเฉียบพลัน หนาวสั่น ปวดศีรษะ ไอ จาม หรือมีน้ำมูกไหล โดยมีวิธีป้องกันแบบเดียวกับโรคโควิด-19 คือ การสวมหน้ากากอนามัย หมั่นล้างมือด้วยสบู่และน้ำ หรือใช้เจลแอลกอฮอล์ทุกครั้งและเพื่อไม่ให้เกิดการแพร่กระจายของเชื้อ นอกจากนี้ ควรสอนให้เด็กปิดปากปิดจมูกเวลาไอหรือจาม ใส่ใจการกินอาหารให้ครบ 5 หมู่ เน้นปรุงสุก กินผักหรือผลไม้ที่อุดมด้วยวิตามินและดื่มน้ำอุ่นให้มาก ๆ ออกกำลังกาย และนอนหลับพักผ่อนให้เพียงพอ จะช่วยลดความเสี่ยงที่จะป่วยลง เสริมภูมิคุ้มกัน สร้างเกราะป้องกันโรคที่ดีให้กับเด็ก ก่อนเปิดเทอม
สำหรับ วันอาทิตย์ที่ 15 พฤษภาคม 2565 ผู้ติดเชื้อโควิด-19 รายใหม่
รวม 6,094 ราย จำแนกเป็นผู้ป่วยจากในประเทศ 6,092 ราย
ผู้ป่วยมาจากต่างประเทศ 2 ราย ผู้ป่วยสะสม 2,150,41 1 ราย (ตั้งแต่ 1 มกราคม 2565) หายป่วยกลับบ้าน 8,601 ราย หายป่วยสะสม 2,105, 105 ราย (ตั้งแต่ 1 มกราคม 2565) ผู้ป่วยกำลังรักษา 70,775 ราย
เสียชีวิต 51 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,304 รายเฉลี่ยจังหวัดละ 17 ราย อัตราครองเตียง ร้อยละ 16.9
*****************************
วันจันทร์ที่ 30 พฤษภาคม 2565
เขตสุขภาพที่ 8 ใช้ระบบการรักษาทางไกลดูแลผู้ป่วยจิตเวช ช่วยให้เข้าถึงการดูแลรักษาได้ต่อเนื่อง
เขตสุขภาพที่ 8 นำร่องระบบดูแลจิตเวชทางไกล ผ่านการเชื่อมโยงเครือข่าย 3 หมอ โรงพยาบาลและโรงพยาบาลจิตเวช เริ่มในกลุ่มผู้ป่วยไบโพล่า ช่วยให้ผู้ป่วยได้เข้าถึงการรักษาและติดตามอาการได้ต่อเนื่อง ผู้ป่วยอาการดีขึ้น อยู่ในสังคมได้ปลอดภัย
เขตสุขภาพที่ 8 นำร่องระบบดูแลจิตเวชทางไกล ผ่านการเชื่อมโยงเครือข่าย 3 หมอ โรงพยาบาลและโรงพยาบาลจิตเวช เริ่มในกลุ่มผู้ป่วยไบโพล่า ช่วยให้ผู้ป่วยได้เข้าถึงการรักษาและติดตามอาการได้ต่อเนื่องผู้ป่วยอาการดีขึ้น อยู่ในสังคมได้ปลอดภัย พร้อมกับเปิดอาคารภูมิจิต โรงพยาบาลหนองคาย รองรับผู้ป่วยจิตเวชและยาเสพติดในพื้นที่และใกล้เคียง ลดการส่งต่อโรงพยาบาลเฉพาะทางนอกพื้นที่
วันนี้ (30 พฤษภาคม 2565) ที่โรงพยาบาลหนองคาย จังหวัดหนองคาย นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นางรัจริน วงศ์รจิต นายกสมาคมแม่บ้านสาธารณสุข นายแพทย์ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 และคณะผู้บริหาร ติดตามการดำเนินงานด้านการแพทย์และสาธารณสุข และเปิดอาคารภูมิจิต โรงพยาบาลหนองคาย
นายแพทย์เกียรติภูมิ เปิดเผยว่า จากรายงานการดำเนินงานด้านสุขภาพจิต ของเขตสุขภาพที่ 8ซึ่งประกอบด้วย อุดรธานี สกลนคร นครพนม เลย หนองคาย หนองบัวลําภู และบึงกาฬ พบว่า ในปีงบประมาณ 2564มีอัตราการเข้าถึงบริการของผู้ป่วยโรคซึมเศร้า 84.24% ผู้ป่วยโรคจิตเภท 100% และ อัตราฆ่าตัวตายสำเร็จ 7.44 ต่อแสนประชากร โดยปัญหาการกระตุ้นพัฒนาการเด็ก การเข้าถึงบริการกลุ่มโรคจิตเวชเด็ก และปัญหาการฆ่าตัวตาย มีแนวโน้มเพิ่มขึ้น จึงบูรณาการขับเคลื่อนงานด้านสุขภาพจิตและจิตเวช ด้วยแนวคิดR8Mental Healthประกอบด้วย การพัฒนาระบบบริการสุขภาพจิตและจิตเวช การส่งเสริมสุขภาพจิต การป้องกันปัญหาสุขภาพจิตการเฝ้าระวังปัญหาสุขภาพจิต และงานสุขภาพจิตเด็กและวัยรุ่น เพื่อให้ผู้ป่วยได้รับการรักษาและช่วยป้องกันการเกิดปัญหาด้านสุขภาพจิตที่มีประสิทธิภาพ
นอกจากนี้ ยังพัฒนาระบบการรักษาจิตเวชทางไกล โดยเชื่อมโยงเครือข่ายระบบ 3 หมอ โรงพยาบาลทั่วไป กับโรงพยาบาลจิตเวชเลยราชนครินทร์ และโรงพยาบาลจิตเวชนครพนมราชนครินทร์ เพื่อให้ผู้ป่วยเข้าถึงการรักษาและติดตามอาการผู้ป่วยได้สะดวกยิ่งขึ้น ลดการรอคอยรักษาและลดการเดินทาง ที่สำคัญ ทำให้การดูแลรักษามีความต่อเนื่องผู้ป่วยอาการสงบลง ไม่กลับมาเป็นซ้ำ และสามารถอยู่ในสังคมได้อย่างปลอดภัย โดยเริ่มนำร่องให้บริการในผู้ป่วยโรคไบโพล่า และจะขยายผลไปยังผู้ป่วยจิตเวชเรื้อรังกลุ่มอื่น ๆ ต่อไป
สำหรับอาคารภูมิจิต โรงพยาบาลหนองคาย เป็นการขยายบริการบำบัดรักษา ฟื้นฟูสมรรถภาพผู้ติดยาเสพติด ตามนโยบายกระทรวงสาธารณสุข เพื่อให้ผู้ติดยาเสพติดได้เข้าถึงการบริการอย่างทั่วถึง โดยเปิดให้บริการทั้งผู้ป่วยนอกและผู้ป่วยในจำนวน 17 เตียง รองรับผู้ป่วยในพื้นที่และใกล้เคียงซึ่งมีแนวโน้มเพิ่มขึ้น โดยทำงานเป็นเครือข่ายร่วมกับโรงพยาบาลชุมชน และรพ.สต. รวมถึงประสานกับ สภ.เมืองหนองคาย ในกรณีที่ผู้ป่วยมีอาการก้าวร้าวควบคุมไม่ได้ ซึ่งจะช่วยให้ผู้ป่วยได้รับบริการรักษาใกล้บ้าน ลดอันตรายที่อาจเกิดขึ้นกับผู้ป่วย ครอบครัว ชุมชน และช่วยลดค่าใช้จ่ายในการเดินทางไปรับการรักษานอกพื้นที่
********************************************* 30 พฤษภาคม 2565
วันพุธที่ 24 พฤศจิกายน 2564
“จุรินทร์” จัดพาณิชย์ลดราคา! ช่วยประชาชน Lot14 ขายหมูเนื้อแดงราคาส่ง โลละ 130 บาท ทั่วประเทศ 667 จุด ยันสิ้นปี คาดลดค่าครองชีพกว่า 100 ล้านบาท
​วันที่ 24 พฤศจิกายน 2564 เวลา 9.30 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ นายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นายพูนพงษ์ นัยนาภากรณ์ รองปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน นายวุฒิไกร ลีวีระพันธุ์ อธิบดีกรมทรัพย์สินทางปัญญา และนายสุรชัย สุทธิธรรม นายกสมาคมผู้เลี้ยงสุกรแห่งชาติ
เปิดโครงการพาณิชย์….ลดราคา! ช่วยประชาชน Lot 14 (หมูเนื้อแดง) ที่บริเวณลานอเนกประสงค์ ชั้น 3 กระทรวงพาณิชย์
นายจุรินทร์ กล่าวว่า
เนื่องจากสถานการณ์ราคาหมูในปัจจุบันใช้ราคาเนื้อแดง คือ สะโพกหรือไหล่ ในการคิดราคากลางของราคาหมูเนื้อแดง ซึ่งหน้าเขียงโดยเฉลี่ยอยู่ที่กิโลกรัมละ 140-160 บาท ส่วนในโมเดิร์นเทรด เฉลี่ยกิโลกรัมละ 130 บาท
เพื่อช่วยลดภาระค่าครองชีพของพี่น้องประชาชนที่บริโภคหมูทั่วทั้งประเทศ วันนี้กระทรวงพาณิชย์ได้จัดโครงการพาณิชย์ลดราคา! ช่วยประชาชน ถือเป็น Lot 14โดยได้รับความร่วมมือจากสมาคมผู้เลี้ยงสุกรแห่งชาติ บริษัทเครือเจริญโภคภัณฑ์ บริษัทไทยฟู๊ดส์ กรุ๊ป และเครือเบทาโกร เป็นต้น โดยจัดให้มีจุดจำหน่ายเนื้อหมูราคาถูก กิโลกรัมละ 130 บาท สำหรับหมูเนื้อแดง ถือเป็นราคา ส่งถูกกว่าราคาขายปลีกในท้องตลาดทั่วไปประมาณ 20% โดยจัดให้มีจุดจำหน่ายทั่วทั้งประเทศ 667 จุด ประกอบด้ว กรุงเทพมหานครและปริมณฑล 116 จุด ต่างจังหวัด 551 จุด
สำหรับกรุงเทพมหานคร นอกจากจุดที่จำหน่าย ณ ที่ตั้ง อีกส่วนหนึ่งจะเป็นรถโมบาย โดยนอกจากเป็นหมูเนื้อแดง จะมีผักอีก 17 ชนิด ขายราคาส่ง เช่น ผักชี จากก่อนหน้านี้ที่กิโลกรัมละ 400 บาท ตอนนี้ราคาตลาดเหลือกิโลกรัมละ 120 บาท และจุดจำหน่ายของรถโมบาย กิโลกรัมละ 70 บาท และข้าวหอมมะลิ 5 กิโลกรัม ถุงละ 120 บาท น้ำมันปาล์ม ขวดละ 48 บาท ไข่ไก่แผงละ 30 ฟอง ราคา 80 บาท น้ำตาลทรายขาวกิโลกรัมละ 18 บาท เป็นต้น
สำหรับพี่น้องประชาชนที่สนใจสามารถตรวจสอบได้ว่ารถโมบายจะไปที่ไหน และจุดจำหน่ายหมูราคาถูก จำหน่ายที่จุดใดบ้าง ในเว็บไซต์กรมการค้าภายใน หรือเข้าไปที่ LINE OFFICIAL @Mobilepanich
โมบายพาณิชย์ลดราคา! ช่วยประชาชน เริ่มตั้งแต่วันนี้ถึง 31 ธันวาคม 2564 และจะติดตามสถานการณ์ต่อไป ถ้าสถานการณ์กลับเข้าสู่สภาวะปกติ จะยุติการจำหน่าย เนื่องจากกระทรวงพาณิชย์ต้องการเห็นกลไกตลาดเดินหน้าตามปกติไม่เข้าไปแทรกแซงโดยไม่จำเป็น นอกจากช่วงที่เกิดภาระกับพี่น้องประชาชน จะเข้าไปช่วยเพื่อดึงราคาลงให้มีทางเลือกหาซื้อสินค้าราคาถูกได้ เช่นเดียวกับหมูเนื้อแดงและผักก่อนหน้านี้ ซึ่งคาดว่าจะช่วยลดค่าครองชีพได้ 70-100 ล้านบาท
วันอังคารที่ 12 เมษายน 2565
ครม.อนุมัติงบกลางปี 65 วงเงิน 937 ล้านบาท เพื่อเป็นค่าใช้จ่ายในการชำระหนี้ค่าซ่อมบำรุงอากาศยานของสำนักงานตำรวจแห่งชาติ
ครม.อนุมัติงบกลางปี 65 วงเงิน 937 ล้านบาท เพื่อเป็นค่าใช้จ่ายในการชำระหนี้ค่าซ่อมบำรุงอากาศยานของสำนักงานตำรวจแห่งชาติ
วันที่ 12 เมษายน 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจำปีงบประมาณ 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น กรอบวงเงิน 937 ล้านบาท เพื่อเป็นค่าใช้จ่ายในการชำระหนี้ค่าซ่อมบำรุงอากาศยานปีงบประมาณ 2563 ของสำนักงานตำรวจแห่งชาติ พร้อมอนุมัติให้สำนักงานตำรวจแห่งชาติ ก่อหนี้ผูกพันเกินกว่าที่กำหนดไว้ในพระราชบัญญัติงบประมาณรายจ่ายประจำปีงบประมาณ 2563 ภายในกรอบวงเงิน 937 ล้านบาท
ทั้งนี้เนื่องจากสำนักงานตำรวจแห่งชาติ ได้รับจัดสรรงบประมาณตามพระราชบัญญัติงบประมาณรายจ่ายประจำปีงบประมาณ 2563 ในแผนงานยุทธศาสตร์รักษาความสงบภายในประเทศ โครงการการบังคับใช้กฎหมายอำนวยความยุติธรรม และบริการประชาชน กิจกรรมการบังคับใช้กฎหมายและบริการประชาชน รายการค่าซ่อมบำรุงอากาศยานจำนวนเงิน 949 ล้านบาท แต่สำนักงานตำรวจแห่งชาติ โดยกองบินตำรวจ ได้บริหารสัญญากับบริษัท การบินไทย จำกัด(มหาชน) เกินกว่าวงเงินที่ได้รับจัดสรรจำนวนเงิน 937 ล้านบาท ซึ่งเป็นการก่อหนี้ผูกพันเกินกว่าหรือนอกเหนือไปจากที่กำหนดไว้ในพระราชบัญญัติงบประมาณรายจ่ายประจำปีงบประมาณ 2563
น.ส.ไตรศุลี กล่าวว่า ในเบื้องต้นสำนักงานตำรวจแห่งชาติ โดยกองบินตำรวจได้ขอรับการสนับสนุนงบประมาณรายจ่ายประจำปีงบประมาณ 2565 เพื่อชำระหนี้รายการค่าซ่อมบำรุงอากาศยานปีงบประมาณ 2563 จำนวนเงิน 975 ล้านบาท แต่ได้เจรจาต่อรองภาระหนี้ที่เกิดขึ้นจริงกับผู้บริหารแผนของบริษัทการบินไทยเรียบร้อยแล้ว สรุปยอดเงินที่กองบินตำรวจได้ก่อหนี้ผูกพันไว้เกินกว่าวงเงินงบประมาณ 2563 เงินต้นรวมดอกเบี้ย ณ วันที่ 2 ธันวาคม 2564 จำนวนเงิน 937 ล้านบาท โดยสำนักงานตำรวจแห่งชาติต้องดำเนินการชำระหนี้ให้แล้วเสร็จภายในวันที่ 30 เมษายน 2565 ตามผลการพิจารณาของคณะผู้บริหารแผนโดยความเห็นชอบจากคณะกรรมการเจ้าหนี้ เพื่อไม่ให้เกิดความเสียหายต่อทางราชการเพิ่มขึ้น
ทางบริษัทการบินไทยระบุว่า หากสำนักงานตำรวจแห่งชาติชำระหนี้ตามคำบังคับของศาลรวมจำนวนเงิน 937 ล้านบาท ให้แก่บริษัทจนครบถ้วน ภายในวันที่ 30 เมษายน 2565แล้ว บริษัทจะไม่ติดใจเรียกร้องให้สำนักงานตำรวจแห่งชาติชำระหนี้ตามคำบังคับของศาลในส่วนที่เหลืออีกต่อไป
วันพฤหัสบดีที่ 8 กรกฎาคม 2564
เพิ่ม "จุฬาภรณ์ลิขิต" เป็นฟอนต์มาตรฐานราชการไทย
....
แต่เดิม ฟอนต์มาตรฐานสำหรับใช้ในหน่วยงานราชการไทยมี 13 แบบ สำหรับจัดทำเอกสารราชการ เอกสารวิชาการต่าง ๆ
.
ล่าสุด ครม. ได้เพิ่มชุดแบบอักษรแบบที่ 14 ซึ่งเป็นชุดอักษรพระราชทาน ชื่อว่า “จุฬาภรณ์ลิขิต” โดยให้เพิ่มเข้าไปในระบบปฏิบัติการ Thai OS และให้ถือเป็นมาตรฐานของหน่วยงานภาครัฐทุกหน่วย ภายในปี 2564
สำหรับชุดแบบอักษรดังกล่าว จัดทำเพื่อเป็นการจารึกพระนาม เนื่องในวโรกาสครบรอบ 64 พรรษา ของศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และในวโรกาสที่ทรงสำเร็จการศึกษาหลักสูตรปรัชญาดุษฎีบัณฑิต สาขาวิชาทัศนศิลป์ คณะจิตรกรรม
.
สามารถดาวน์โหลดชุดแบบอักษรพระราชทาน ได้ที่ https://www.cra.ac.th/th/download_fonts
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 7 มีนาคม 2565
นายกฯ ห่วงประชาชนได้รับผลกระทบพายุฤดูร้อน กำชับเตรียมพร้อมรับมือ สั่งเร่งช่วยเหลือฟื้นฟูหลังน้ำท่วมภาคใต้คลี่คลาย
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยประชาชนภาคตะวันออกเฉียงเหนือตอนล่าง ภาคกลาง และภาคตะวันออก ที่อาจจะได้รับผลกระทบจากพายุฤดูร้อนในระยะนี้ ขอให้ประชาชนระวังอันตรายจากพายุฝนฟ้าคะนองและลมกระโชกแรงที่จะเกิดขึ้น หลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง สำหรับเกษตรกรควรเตรียมป้องกันและระวังความเสียหายที่จะเกิดต่อผลผลิตทางการเกษตร
.
พร้อมกำชับให้หน่วยงานที่เกี่ยวข้องเตรียมการรับสถานการณ์ที่อาจเกิดขึ้นอย่างเป็นระบบ ให้ความช่วยเหลือประชาชนได้อย่างทันท่วงที โดยเฉพาะการแจ้งเตือนภัยให้ประชาชนทราบทันต่อเหตุการณ์ และขอให้ประชาชนติดตามการแจ้งการเปลี่ยนแปลงสภาพอากาศจากส่วนราชการอย่างใกล้ชิด
.
ขณะที่สถานการณ์น้ำท่วมในจังหวัดนราธิวาส เริ่มคลี่คลายเข้าสู่สภาวะปกติแล้ว โดยได้สั่งการให้จังหวัด เจ้าหน้าที่ท้องถิ่น เร่งเข้าสำรวจความเสียหาย ซ่อมแซมบ้านเรือน ช่วยเหลือผู้ประสบภัยน้ำท่วม รวมทั้งทำความสะอาดสถานที่สาธารณะต่าง ๆ
#ไทยคู่ฟ้า#ร่วมต้านโควิด19
-------------------
วันอังคารที่ 12 ตุลาคม 2564
จัดตั้งเขตส่งเสริมเศรษฐกิจพิเศษ เพิ่ม 6 แห่ง
วันอาทิตย์ที่ 10 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบจัดตั้งเขตส่งเสริมเศรษฐกิจพิเศษเพิ่มเติม 6 แห่ง โดยเป็นพื้นที่เพื่อกิจการอุตสาหกรรมรูปแบบนิคมอุตสาหกรรม จำนวน 5 แห่ง ได้แก่ นิคมอุตสาหกรรมโรจนะแหลมฉบังและหนองใหญ่ นิคมอุตสาหกรรมเอเชียคลีน จ.ชลบุรี นิคมอุตสาหกรรมเอ็กโกระยอง นิคมอุตสาหกรรมดับบลิวเอชเอ อินดัสเตรียล เอสเตท ระยอง รองรับอุตสาหกรรมยานยนต์สมัยใหม่ อิเล็กทรอนิกส์อัจฉริยะ การบินและโลจิสติกส์ และพื้นที่เพื่อกิจการพิเศษ 1 แห่ง คือ ศูนย์นวัตกรรมดิจิทัลและเทคโนโลยีขั้นสูงบ้านฉาง จ.ระยอง ใช้พัฒนางานวิจัยและโครงสร้างพื้นฐานด้านดิจิทัล โดยมีเป้าหมายการลงทุนรวมกว่า 300,000 ล้านบาท เพื่อเพิ่มจุดแข็งดึงดูดการลงทุนในอุตสาหกรรมเป้าหมายและรองรับการลงทุนในอนาคต
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 9 เมษายน 2565
รมว.เฉลิมชัย ห่วงใยพี่น้องชาว อ.สิชล จ.นครศรีธรรมราช ที่ประสบปัญหาอุทกภัย สั่งหน่วยงานในสังกัด เร่งสำรวจพื้นที่เสียหาย
รมว.เฉลิมชัย ห่วงใยพี่น้องชาว อ.สิชล จ.นครศรีธรรมราช ที่ประสบปัญหาอุทกภัย สั่งหน่วยงานในสังกัด เร่งสำรวจพื้นที่เสียหาย เพื่อบรรเทาความเดือดร้อนให้พี่น้องประชาชนอย่างเร็วที่สุด
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบสิ่งของช่วยเหลือผู้ประสบอุทกภัย พร้อมพบปะเกษตรกรและประชาชนในพื้นที่ ณ ที่ว่าการอำเภอสิชล อ.สิชล จ.นครศรีธรรมราช ซึ่งพื้นที่อำเภอสิชลได้เกิดสถานการณ์อุทกภัยขึ้นในพื้นที่ ตั้งแต่วันที่ 4 - 5 เมษายน 2565 ที่ผ่านมา ทำให้น้ำป่าไหลหลาก น้ำเอ่อล้นตลิ่ง เข้าท่วมพื้นที่ในเขตอำเภอสิชลทุกหมู่บ้านทุกตำบล เป็นเหตุให้ราษฎรได้รับผลกระทบเป็นวงกว้าง ทรัพย์สินและพืชผลทางการเกษตรได้รับความเสียหาย ถนนหลายสายถูกตัดขาด
จากการสำรวจข้อมูลเบื้องต้นมีหมู่บ้าน/ชุมชน ที่ได้รับผลกระทบจากสถานการณ์อุทกภัยในครั้งนี้ ส่งผลให้ทรัพย์สินของราษฎรและสิ่งสาธารณประโยชน์ได้รับความเสี่ยหาย ทั้งบ้านเรือน ส่วนราชการ ด้านการเกษตร พืชผลเสียหาย 465 ไร่ ด้านปศุสัตว์ โค 10 ตัว สุกร 12 ตัว ไก่พื้นเมือง 77 ตัว ด้านประมง เป็นประมงน้ำจืด 30 ราย พื้นที่ 20 ไร่ บ่อกุ้ง จำนวน 50 ราย พื้นที่ 330 ไร่ ด้านสิ่งสาธารณประโยชน์ ถนน 67 สาย สะพาน 1 แห่ง สะพานน้ำล้น 4 แห่ง คอสะพาน 7 แก่ง และฝายชะลอน้ำ 7 แห่ง
ทั้งนี้ กระทรวงเกษตรและสหกรณ์ ได้ร่วมกับส่วนราชการต่าง ๆ ฝ่ายปกครอง ทหารตำรวจ องค์กรปกครองส่วนท้องถิ่น มูลนิธิกู้ชีพ กู้ภัยต่าง ๆ หน่วยงานเอกชน ได้นำกำลังเจ้าหน้าที่ช่วยเหลือพี่น้องประชาชนชาวอำเภอสิชลอย่างเต็มความสามารถ จึงทำให้ไม่มีผู้ได้รับบาดเจ็บหรือเสียชีวิต และในขณะนี้สถานการณ์อุทกภัยในพื้นที่ได้กลับสู่สภาวะปกติแล้ว ส่วนราชการ องค์กรปกครองส่วนท้องถิ่นกำลังเร่งสำรวจความเสียหายเพื่อให้ความช่วยเหลือผู้ประสบอุทกภัยและฟื้นฟูสิ่งสาธารณูปโภคให้กลับคืนสู่สภาพเดิมต่อไป
"ตั้งแต่ได้ทราบข่าวการเกิดอุทกภัยขึ้นในพื้นที่ อ.สิชล จ.นครศรีธรรมราช ทำให้เกิดความเป็นห่วงพี่น้องประชาชน จึงได้มอบหมายหน่วยงานในสังกัด ลงพื้นที่สำรวจความเสียหาย และหาแนวทางแก้ไขปัญหาเฉพาะหน้าอย่างเร่งด่วน พร้อมทั้งให้จัดเครื่องจักรเครื่องมือให้พร้อมสำหรับแก้ไขสถานการณ์ดังกล่าว เพื่อบรรเทาความเดือดร้อนของประชาชนอย่างเร็วที่สุด" ดร.เฉลิมชัย กล่าว
วันศุกร์ที่ 5 พฤศจิกายน 2564
เดินหน้าแก้ปัญหาหนี้นอกระบบ “พิโกไฟแนนซ์” อนุมัติแล้วกว่า 1 ล้านบัญชี รวมวงเงินกว่า 1.5 หมื่นล้านบาท ใน 5 ปี
....
กระทรวงการคลัง อัปเดตความคืบหน้ามาตรการเข้าถึงแหล่งเงินทุนในระบบให้แก่ประชาชนเพื่อแก้ปัญหาหนี้นอกระบบ ผ่านธุรกิจสินเชื่อรายย่อยระดับจังหวัดภายใต้การกำกับ “พิโกไฟแนนซ์” ที่ล่าสุด (1 ต.ค. 64) ได้มีการปรับลดดอกเบี้ยสินเชื่อแบบมีหลักประกัน ลดต้นลดดอก เหลือ 33% ต่อปี จากเดิม 36% ต่อปี
.
โดย 5ปีที่ผ่านมา (ธ.ค. 59 – ส.ค. 64) ได้มีการอนุมัติสินเชื่อให้กับประชาชนไปแล้ว 1,044,352 บัญชี รวมวงเงิน 15,358.52 ล้านบาท ทั้งในประเภทพิโกไฟแนนซ์และพิโกพลัส จากผู้ประกอบธุรกิจสินเชื่อฯ 1,012 รายทั่วประเทศ
.
ประชาชนที่สนใจตรวจสอบรายชื่อผู้ประกอบธุรกิจสินเชื่อฯได้ที่www.1359.go.thและสามารถร้องเรียน – แจ้งเบาะแสเกี่ยวกับเงินกู้นอกระบบที่ผิดกฎหมายได้ที่ สายด่วน 1599, 1567 และ 1359
.
อ่านเพิ่มเติม คลิกhttps://www.thaigov.go.th/news/contents/details/47759
#ไทยคู่ฟ้า#ร่วมต้านโควิด19
-------------------
วันศุกร์ที่ 12 พฤศจิกายน 2564
กรมปศุสัตว์ ขอให้ ปชช. มั่นใจ "ไก่ไทย" ปลอดภัยไร้สารเร่งโต 100%
....
กรมปศุสัตว์ ชี้แจงกรณีสื่อออนไลน์ได้อ้างว่า พบการฉีดสารอะนาโบลิกสเตียรอยด์ ยาปฏิชีวนะและฮอร์โมนเร่งการเจริญเติบโตในไก่ไทย ส่งผลทำให้ผู้บริโภคเสี่ยงเป็นมะเร็ง และได้แชร์คลิปฉีดยาในไก่ต่อ ๆ กันมานั้น
.
ยืนยันว่าข่าวดังกล่าว เป็นข่าวลวง ไม่มีข้อมูลความจริง และคลิปที่เห็นกันไม่ได้เกิดในประเทศไทย ปัจจุบันการเลี้ยงไก่ในประเทศไทยเป็นระบบอุตสาหกรรมตามมาตรฐาน GAP และได้ปรับปัจจัยต่าง ๆ ที่ส่งผลให้ไก่เติบโตได้ดีและมีสุขภาพแข็งแรง
.
ดังนั้น ขอให้ผู้บริโภคมั่นใจว่าการเลี้ยงไก่ไทยไม่ได้ฉีดฮอร์โมน หรือยาปฏิชีวนะเพื่อเร่งการเจริญเติบโตอย่างแน่นอน หากต้องการซื้อเนื้อไก่ที่มีคุณภาพและปลอดภัย ขอให้ดูตราสัญลักษณ์ "ปศุสัตว์ OK" บนบรรจุภัณฑ์และสถานที่จำหน่าย
#ไทยคู่ฟ้า#ร่วมต้านโควิด19
-------------------
วันอาทิตย์ที่ 12 กันยายน 2564
ETDA ประกาศผลแข่งขัน CRAFT IDEA พาชุมชน โกออนไลน์ ทีมแอสเตอร์ ลาดกระบัง คว้ารางวัลชนะเลิศ สุดยอดโมเดลแผนธุรกิจอีคอมเมิร์ซชุมชน ปี 64
ETDA ประกาศผลแข่งขัน CRAFT IDEA พาชุมชน โกออนไลน์ ทีมแอสเตอร์ ลาดกระบัง คว้ารางวัลชนะเลิศ สุดยอดโมเดลแผนธุรกิจอีคอมเมิร์ซชุมชน ปี 64
นายชัยวุฒิธนานุสรณ์รัฐมนตรีว่าการกระทรวงดิจิทัลเพื่อเศรษฐกิจสังคม(ดีอีเอส)กล่าวปาฐกถาพิเศษเนื่องในพิธีประกาศผลรางวัลชนะเลิศกับผู้เข้าร่วมการแข่งขันว่ากระทรวงดิจิทัลเพื่อเศรษฐกิจและสังคมได้มุ่งเน้นการพัฒนากำลังคน(Workforce)ด้านดิจิทัลควบคู่ไปกับการเพิ่มขีดความสามารถและโอกาสในการแข่งขันของประเทศด้วยเทคโนโลยีและบริการด้านดิจิทัลสู่การยกระดับคุณภาพชีวิตของประชาชน
นายชัยชนะมิตรพันธ์ผู้อำนวยการETDA กล่าวว่าETDA Business Hackathon “CRAFT IDEAพาชุมชนโกออนไลน์”ถือเป็นกิจกรรมที่ต่อยอดมาจากโครงการโค้ชดิจิทัลชุมชนที่ETDAได้ลงพื้นที่พัฒนาทักษะด้านอีคอมเมิร์ซแก่กลุ่มนิสิตนักศึกษามหาวิทยาลัยต่างๆทั่วประเทศให้พวกเขากลับไปเป็นโค้ชส่งต่อความรู้แก่คนในครอบครัวและคนในชุมชนของตนเองได้
เมื่อวันที่10กันยายนสำหรับรอบตัดสินทีมที่ได้รับรางวัลชนะเลิศสุดยอดโมเดลแผนธุรกิจอีคอมเมิร์ซชุมชนได้รับเงินรางวัลมูลค่า100,000บาทพร้อมโล่รางวัลและเกียรติบัตรคือทีมแอสเตอร์ จากสถาบันเทคโนโลยีพระจอมเกล้าเจ้าคุณทหารลาดกระบังสำหรับทีมที่ได้รับรางวัลรองชนะเลิศอันดับ1ได้รับเงินรางวัลมูลค่า50,000บาทพร้อมโล่รางวัลและเกียรติบัตรคือทีมEnergenจากจุฬาลงกรณ์มหาวิทยาลัยและมหาวิทยาลัยธรรมศาสตร์และทีมที่ได้รับรางวัลรองชนะเลิศอันดับ2ได้รับเงินรางวัลมูลค่า20,000บาทพร้อมโล่รางวัลและเกียรติบัตรคือทีมชิบะคุงจากมหาวิทยาลัยเชียงใหม่ส่วนอีก7ทีมที่เหลือได้แก่1.ทีมWinner Winner 2.ทีมผีเสื้อ4ตัวจากมหาวิทยาลัยเทคโนโลยีราชมงคลอีสาน3 .ทีมวาโนะคุนิจากสถาบันเทคโนโลยีพระจอมเกล้าเจ้าคุณทหารลาดกระบัง4.ทีม4 Husman Marketingจากมหาวิทยาลัยทักษิณ5.ทีมชายสี่บะหมี่โหน่ง                จากมหาวิทยาลัยเกษตรศาสตร์6.ทีมOMENTITESจากมหาวิทยาลัยมหิดล7.ทีมWAIROONIEจากจุฬาลงกรณ์มหาวิทยาลัยได้รับรางวัลชมเชยเงินรางวัลมูลค่า5,000บาทพร้อมเกียรติบัตร
ผู้สนใจสามารถติดตามรายละเอียดหรือรับชมการประกาศผลรางวัลชนะเลิศโครงการETDA Business Hackathonกิจกรรม“CRAFT IDEA พาชุมชนโกออนไลน์”ย้อนหลังได้ที่เพจเฟซบุ๊กETDA ThailandหรือLINE : @etdahackathon หรือสอบถามเพิ่มเติมได้ที่โทร.0-2346- 9000หรือโทร.083-327- 5085
************
วันเสาร์ที่ 13 สิงหาคม 2565
ผวจ.อุบลราชธานี ร่วมกับ วปอ.57 มอบรถเข็นโครงการ "รถเข็นปันสุข" "ชุดลูกเสือ - เนตรนารี" และ "บ้านปันสุข"ช่วยแก้ไขปัญหาความเดือดร้อนของประชาชน ตามเป้าหมายในระบบ ThaiQM และระบบ TPMA
ผวจ.อุบลราชธานี ร่วมกับ วปอ.57 มอบรถเข็นโครงการ "รถเข็นปันสุข" "ชุดลูกเสือ - เนตรนารี" และ "บ้านปันสุข"ช่วยแก้ไขปัญหาความเดือดร้อนของประชาชน ตามเป้าหมายในระบบ ThaiQM และระบบ TPMAP
วันนี้ (13 ส.ค. 65) นายพงศ์รัตน์ ภิรมย์รัตน์ ผู้ว่าราชการจังหวัดอุบลราชธานี เป็นประธานในพิธีมอบรถเข็นโครงการ "รถเข็นปันสุข" และ "ชุดลูกเสือ - เนตรนารี" และ "บ้านปันสุข" (การซ่อมแซมบ้านผู้ยากไร้) โดยจังหวัดอุบลราชธานีและชมรมแม่บ้านมหาดไทยจังหวัดอุบลราชธานีร่วมกับวิทยาลัยป้องกันราชอาณาจักรรุ่นที่ 57 พร้อมด้วย นางศลิษา ภิรมย์รัตน์ ประธานแม่บ้านมหาดไทยจังหวัดอุบลราชธานี หัวหน้าส่วนราชการ ข้าราชการ ประชาชน และภาคีเครือข่าย เข้าร่วมกิจกรรม ณ หอประชุมประชาวาริน อำเภอวารินชำราบ จังหวัดอุบลราชธานี
นายพงศ์รัตน์ ภิรมย์รัตน์ ผู้ว่าราชการจังหวัดอุบลราชธานี เปิดเผยว่า เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ด้วยความสำนึกในพระมหากรุณาธิคุณแห่งองค์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ที่ทรงทุ่มเทพระราชหฤทัยและตรากตรำพระวรกายอย่างหนัก ในการบำบัดทุกข์บำรุงสุขแก่อาณาประชาราษฎร์ จังหวัดอุบลราชธานีจึงได้จัดกิจกรรมเพื่อช่วยเหลือด้านสังคมสงเคราะห์แก่ประชาชนที่ขาดแคลนกำลังทรัพย์และมีความบกพร่องหรือไม่สะดวกในการเคลื่อนไหวให้สามารถได้ประกอบภารกิจช่วยเหลือตัวเองได้มากขึ้น
นายพงศ์รัตน์ ภิรมย์รัตน์ ผู้ว่าราชการจังหวัดอุบลราชธานี กล่าวว่า วานนี้ (12 ส.ค.65) จังหวัดอุบลราชธานีได้มีการจัดกิจกรรมเฉลิมพระเกียรติ สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง 12 สิงหาคม 2565 อย่างสมพระเกียรติ และวันนี้ถือว่าเป็นอีกกิจกรรมหนึ่งที่เป็นการเฉลิมพระเกียรติฯ และถวายเป็นพระราชกุศล ซึ่งเป็น 3 กิจกรรมหลักที่จังหวัดอุบลราชธานีและชมรมแม่บ้านมหาดไทยจังหวัดอุบลราชธานีได้มีการขับเคลื่อนในเรื่องต่างๆ ทั้ง 3 เรื่องนี้มาอย่างสม่ำเสมอ และต้องขอขอบคุณ ชมรมแม่บ้านมหาดไทยจังหวัดอุบลราชธานีที่ได้มอบรถเข็น (วีลแชร์) ตามโครงการ "รถเข็นนั่ง ปันสุข" จำนวน 8 คัน เป็นเงิน 27,200 บาท เพื่อช่วยเหลือพี่น้องประชาชนในพื้นที่จังหวัดอุบลราชธานีที่ขาดแคลนและต้องการรถเข็นนั่ง (วีลแชร์) สำหรับใช้ในการดำรงชีวิต
นายพงศ์รัตน์ ภิรมย์รัตน์ ผู้ว่าราชการจังหวัดอุบลราชธานี กล่าวเพิ่มเติมว่า นอกจากนี้ได้มีคณะผู้แทนจากวิทยาลัยป้องกันราชอาณาจักร (วปอ.) รุ่นที่ 57 ที่ได้ร่วมมอบรถเข็น (วีลแชร์) ตามโครงการ "รถเข็นนั่ง ปันสุข" จำนวน 32 คัน เป็นเงิน 108,800 บาท และมอบชุดลูกเสือและเนตรนารี แก่นักเรียนในเขตพื้นที่จังหวัดอุบลราชธานี จำนวนเงิน 64,000 บาท และได้มอบขนมพร้อมของว่างและกระเป๋านักเรียนแก่นักเรียนในเขตพื้นที่จังหวัดอุบลราชธานีด้วย ต้องขอขอบคุณในน้ำใจของคณะผู้แทนจากวิทยาลัยป้องกันราชอาณาจักร (วปอ.) รุ่นที่ 57 ที่ได้เล็งเห็นถึงความเดือดร้อนของพี่น้องประชาชนในพื้นที่จังหวัดอุบลราชธานีและร่วมให้ความช่วยเหลือในครั้งนี้ด้วย
"การดำเนินการเเก้ไขปัญหาดังกล่าวเป็นการดำเนินการตามข้อมูลจากระบบ ThaiQM และระบบ TPMAP ถือเป็นการปฏิบัติตามยุทธศาสตร์ชาติ นโยบายสำคัญของรัฐบาล และกระทรวงมหาดไทย จังหวัดอุบลราชธานี ได้ดำเนินการเเก้ไขปัญหาตามข้อมูลในระบบ ThaiQM และระบบ TPMAP อย่างต่อเนื่อง จากกรณีดังกล่าวเป็นเพียงตัวอย่างส่วนหนึ่งในการช่วยสร้างความมั่นคงให้เกิดขึ้นในทุกพื้นที่ สามารถบรรลุเป้าหมาย ขจัดความยากจน และพัฒนาคนทุกช่วงวัย โดยไม่ทิ้งใครไว้ข้างหลัง" ผู้ว่าราชการจังหวัดอุบลราชธานี กล่าวทิ้งท้าย
วันจันทร์ที่ 1 พฤศจิกายน 2564
รมว.สุชาติ ตรวจเยี่ยมศูนย์ PIPO ปากน้ำชุมพร รับหนังสือจากผู้ประกอบการ เร่งแก้ปัญหาแรงงานประมงทะเล
รมว.สุชาติ ตรวจเยี่ยมศูนย์ PIPO ปากน้ำชุมพร รับหนังสือจากผู้ประกอบการ เร่งแก้ปัญหาแรงงานประมงทะเล
เมื่อวันที่1พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานลงพื้นที่จังหวัดชุมพรเพื่อตรวจเยี่ยมและรับฟังปัญหาการดำเนินงานของศูนย์ควบคุมการแจ้งเข้า–ออกเรือประมงชุมพร(Port In and Port Out Control Center : PIPO)ตำบลปากน้ำอำเภอเมืองจังหวัดชุมพรโดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสัมฤทธิ์กองเงินรองผู้ว่าราชการจังหวัดชุมพรกล่าวต้อนรับพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยนายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้ให้ความสำคัญกับการขับเคลื่อนนโยบายป้องกันและแก้ไขปัญหาการค้ามนุษย์ด้านแรงงานโดยการสกัดกั้นปราบปรามขบวนการลักลอบนำพาคนต่างด้าวเข้าเมืองผิดกฎหมายทั้งทางบกและทางน้ำเนื่องจากผู้ประกอบการมีความต้องการแรงงานเป็นจำนวนมากเพื่อสอดรับกับการฟื้นตัวของเศรษฐกิจตามนโยบายการเปิดประเทศของรัฐบาลพร้อมทั้งให้การสนับสนุนแนะนำและช่วยกำกับการปฏิบัติของประชาชนให้เป็นไปตามมาตรการควบคุมโรคที่กำหนดโดยกำชับให้ทุกภาคส่วนประสานการทำงานร่วมกับฝ่ายปกครองตำรวจและส่วนราชการที่เกี่ยวข้องในวันนี้ผมจึงได้ลงพื้นที่มาพบปะกับลูกจ้างนายจ้างและภาคส่วนที่เกี่ยวข้องในการขับเคลื่อนนโยบายดังกล่าวโดยได้มารับฟังบรรยายสรุปจากผู้แทนศูนย์ควบคุมการแจ้งเข้า–ออกฯเรื่องการดำเนินงานของศูนย์และรับฟังปัญหาอุปสรรคด้านแรงงานในการประกอบอาชีพประมงทะเลในพื้นที่รมว.แรงงานและคณะได้ตรวจเรือแจ้งเข้าจำนวน1ลำได้แก่เรือครอบกะตะส.ชัยนาวี999มีลูกเรือ9คนเป็นคนไทย1คนและเมียนมา8คนสำหรับมาตรการการดูแลแรงงานต่างด้าวของหน่วยงานกระทรวงแรงงานได้ดำเนินการประชาสัมพันธ์แจ้งเตือนนายจ้างลูกจ้างให้รับทราบถึงมาตรการป้องกันโควิด- 19ภาคเอกชนให้ความร่วมมือฉีดวัคซีนให้ลูกจ้างต่างด้าวไปแล้วกว่า90เปอร์เซ็นต์รวมทั้งการตรวจATKทุกครั้งที่มีเรือเข้า-ออก
ทั้งนี้มีนายไตรฤกษ์มือสันทัดรองนายกสมาคมการประมงแห่งประเทศไทยและนายพิศาลศันติวิชยะนายกสมาคมประมงปากน้ำชุมพรได้ยื่นหนังสือต่อรัฐมนตรีว่าการกระทรวงแรงงานเพื่อขอความอนุเคราะห์แก้ไขปัญหาแรงงานภาคประมงทะเลโดยรมว.แรงงานได้ให้แนวทางในการแก้ไขปัญหาขาดแคลนแรงงานในกิจการประมงทะเลว่าการที่ผู้ประกอบการจะนำเข้าแรงงานต่างด้าวเข้ามาอยากจะให้มีการจ้างแรงงานไทยก่อนเพื่อแก้ไขปัญหาขาดแคลนแรงงานและส่งเสริมให้คนไทยมีงานทำซึ่งในส่วนของการขาดแคลนแรงงานต่างด้าวถือเป็นภารกิจเร่งด่วนเพื่อเตรียมความพร้อมการเปิดประเทศในเดือนพฤศจิกายน2564เนื่องจากประเทศไทยชะลอการนำเข้าแรงงานต่างด้าวตั้งแต่เดือนมีนาคม2563ซึ่งเป็นผลกระทบจากสถานการณ์การแพร่ระบาดของโรคโควิด-19ส่งผลให้จำนวนแรงงานต่างด้าวไม่เพียงพอต่อความต้องการของผู้ประกอบการทั้งนี้ข้อเรียกร้องหลายประเด็นได้ดำเนินการไปแล้วส่วนที่มีความเกี่ยวข้องกับหลายหน่วยงานจะหารือกับผู้เกี่ยวข้องในรายละเอียดอีกครั้งเพื่อให้การบริหารจัดการการทำงานของคนต่างด้าวในแต่ละประเภทกิจการสอดคล้องกับสถานการณ์การแพร่ระบาดของโควิด-19ต่อไป
+++++++++++++++++++
กองเผยแพร่และประชาสัมพันธ์
1พฤศจิกายน2564
วันศุกร์ที่ 26 พฤศจิกายน 2564
​ปลัดกอบชัยฯ มอบนโยบายการดำเนินงานให้แก่ผู้ได้รับแต่งตั้งให้ดำรงตำแหน่งอุตสาหกรรมจังหวัด  ผู้อำนวยการกอง สังกัดสำนักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายการดำเนินงานให้แก่ผู้ได้รับแต่งตั้งให้ดำรงตำแหน่งอุตสาหกรรมจังหวัด ผู้อำนวยการกอง สังกัดสำนักงานปลัดกระทรวงอุตสาหกรรม
ปลัดกอบชัยฯ มอบนโยบายการดำเนินงานให้แก่ผู้ได้รับแต่งตั้งให้ดำรงตำแหน่งอุตสาหกรรมจังหวัดผู้อำนวยการกอง สังกัดสำนักงานปลัดกระทรวงอุตสาหกรรม
วันนี้ (25 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายการดำเนินงานให้แก่ผู้ได้รับแต่งตั้งให้ดำรงตำแหน่งอุตสาหกรรมจังหวัด ผู้อำนวยการกอง สังกัดสำนักงานปลัดกระทรวงอุตสาหกรรม พร้อมแนะแนวทางในการบริหารจัดการองค์กรใน 4 แนวทาง คือ การบริหารบุคลากร การบริหารงบประมาณ การบริหารงาน และการบริหารเวลา โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายเสน่ห์ นิยมไทย ที่ปรึกษาปลัดกระทรวงอุตสาหกรรมด้านบริหารทรัพยากรบุคคล นายอดิศัย อยู่อินทร์ ที่ปรึกษาปลัดกระทรวงอุตสาหกรรมด้านกฎหมาย ผู้อำนวยการกองต่างๆ สำนักงานปลัดกระทรวงอุตสาหกรรม เข้าร่วม #มอบนโยบายการดำเนินงาน #อุตสาหกรรมจังหวัด
วันจันทร์ที่ 22 สิงหาคม 2565
นายกรัฐมนตรีย้ำเตือน ปชช. ระวังอันตรายจากปริมาณน้ำฝนที่ตกลงมาอย่างต่อเนื่อง
นายกรัฐมนตรีย้ำเตือน ปชช. ระวังอันตรายจากปริมาณน้ำฝนที่ตกลงมาอย่างต่อเนื่อง ขอให้ ปชช. ในพื้นที่ใกล้แม่น้ำหลักและแม่น้ำสาขาระวังน้ำท่วมฉับพลัน
วันนี้ 21 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ำเตือนประชาชนให้ระมัดระวังอันตรายจากปริมาณน้ำฝนที่ตกลงมาอย่างต่อเนื่องทั่วทั้งประเทศไทย ในช่วงวันที่ 20 – 24 สิงหาคมนี้ ขอให้ระมัดระวังการเกิดน้ำป่าไหลหลาก และดินโคลนถล่มในพื้นที่เชิงเขา การเกิดน้ำท่วมขังในพื้นที่ลุ่มต่ำ รวมถึงพื้นที่ที่มีการกีดขวางทางระบายน้ำ โดยจะมีผลกระทบต่อพื้นที่ต่าง ๆ ในระดับที่ใกล้เคียงกับผลจากพายุมู่หลานที่ผ่านมา
นายอนุชาฯ กล่าวว่า จากสถานการณ์ร่องมรสุมพาดผ่านประเทศลาวตอนบนเข้าสู่หย่อมความกดอากาศต่ำกําลังแรงบริเวณทะเลจีนใต้ในขณะที่หย่อมความกดอากาศต่ำปกคลุมประเทศเมียนมาและประเทศลาวตอนบนประกอบกับมรสุมตะวันตกเฉียงใต้พัดปกคลุมทะเลอันดามัน ภาคใต้และอ่าวไทย ทําให้มีฝนตกหนักถึงหนักมากบางแห่ง และการระบายน้ำเหนือเขื่อนเจ้าพระยา อาจส่งผลให้เกิดน้ำท่วมฉับพลัน น้ำป่าไหลหลาก น้ำท่วมขัง ทั้งนี้ เพื่อเป็นการควบคุมระดับน้ำและปริมาณน้ำในเขื่อนป่าสักชลสิทธิ์ ให้อยู่ในเกณฑ์ที่เหมาะสม โครงการส่งน้ำและบำรุงรักษาป่าสักชลสิทธิ์ จะเพิ่มการระบายโดยทยอยเพิ่มขึ้นเป็นลำดับ จากอัตรา 280 ลูกบาศก์เมตรต่อวินาที ตั้งแต่เวลา 12.00 น. วันที่ 21 สิงหาคม จนถึง 400 ลูกบาศก์เมตรต่อวินาที ในวันที่ 22 สิงหาคม 2565 เวลา 12.00 น. ดังนั้น เพื่อเป็นการป้องกันความเสียหายที่จะเกิดขึ้นต่อทรัพย์สินประชาชน ขอให้ประชาชนในพื้นทึ่เตรียมรับมือกับสถานการณ์ และปฎิบัติตามการแจ้งเตือนอย่างใกล้ชิด
"นายกรัฐมนตรี เน้นย้ำให้ทุกภาคส่วนเตรียมพร้อมรับมือสถานการณ์น้ำท่วมฉับพลันจากปริมาณฝนตกหนัก และน้ำท่วมสูงโดยเฉพาะบริเวณใกล้แม่น้ำหลัก และแม่น้ำสาขาต่าง ๆ ขอให้เร่งประชาสัมพันธ์แจ้งเตือนประชาชนให้ทราบป้องกันความเสียหายที่อาจจะเกิดขึ้น และขอให้ติดตามสถานการณ์น้ำอย่างใกล้ชิด" นายอนุชาฯ กล่าว ----------------------
วันพฤหัสบดีที่ 3 กุมภาพันธ์ 2565
รัฐบาลเชิญชวนสายเที่ยวลงทะเบียนเราเที่ยวด้วยกันเฟส4 เผย 2 วันมีการใช้สิทธิจองห้องพักแล้วเกิน 1 แสนสิทธิ
รัฐบาลเชิญชวนสายเที่ยวลงทะเบียนเราเที่ยวด้วยกันเฟส4 เผย 2 วันมีการใช้สิทธิจองห้องพักแล้วเกิน 1 แสนสิทธิ
วันที่ 3 ก.พ. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่รัฐบาลได้มีโครงการเราเที่ยวด้วยกัน เฟส4 ตั้งแต่วันที่ 1 ก.พ.ที่ผ่านมาเว็บไซต์ www.เราเที่ยวด้วยกัน.com ได้เปิดระบบให้ประชาชนที่ยังไม่เคยลงทะเบียนในโครงการเราเที่ยวด้วยกันตั้งแต่เฟสที่1-3 ได้ลงทะเบียนเพื่อรับสิทธิแล้ว โดยระบบได้เปิดให้ลงทะเบียนในเวลา 06.00-21.00 น. ของทุกวัน
ส่วนผู้ที่เคยลงทะเบียนในเฟสที่ผ่านๆมาแล้วไม่ต้องลงทะเบียนใหม่ แต่สามารถกดรับหลักเกณฑ์และเงื่อนไข บนแอปพลิเคชั่นเป๋าตัง เพื่อรับสิทธิในเฟส 4 จํานวน 10 สิทธิ และเริ่มใช้สิทธิในการจองห้องพักได้เลย
“ข้อมูลจากเว็บไซต์ เราเที่ยวด้วยวกัน.com ระบุว่าเพียง 2 วันแรกหลังเปิดให้เริ่มใช้สิทธิของเฟส4 มีผู้ใช้สิทธิจองห้องพักแล้วเกินกว่า 1 แสนสิทธิ จากที่รัฐบาลให้ทั้งหมด 2 ล้านสิทธิ ซึ่งนับว่ากระแสการตอบรับโครงการดีมาก โดยทางการท่องเที่ยวแห่งประเทศไทย ก็ได้ประเมินว่าโครงการนี้จะช่วยให้การท่องเที่ยวในประเทศในครึ่งแรกของปีจะมีพัฒนาการที่ดีขึ้นโดยต่อเนื่อง” น.ส.ไตรศุลี กล่าว
น.ส.ไตรศุลี กล่าวว่า สำหรับคุณสมบัติของผู้ที่จะลงทะเบียนเพื่อรับสิทธิตามโครงการเราเที่ยวด้วยกันนั้นต้องเป็นบุคคลสัญชาติไทย อายุตั้งแต่ 18 ปีบริบูรณ์ขึ้นไป ณ วันที่ลงทะเบียน โดยรายละเอียดตามโครงการฯ เฟส4 รัฐบาลจะให้การสนับสนุนใน 3 ส่วน ได้แก่
1.ส่วนลดค่าโรงแรมที่พัก 40% ของราคาที่พักต่อห้องต่อคืน ทั้งนี้ไม่เกิน 3,000 บาท ต่อห้องต่อคืนจำกัดสิทธิคนละไม่เกิน 10 ห้อง หรือ 10 คืน รวมตลอดโครงการ 2 ล้านสิทธิ
2.ส่วนลดค่าอาหารและค่าเข้าสถานที่ท่องเที่ยว 600 บาทต่อห้องต่อคืน โดยผู้ร่วมโครงการจะได้รับคูปองอาหาร/ท่องเที่ยว วันละ 1 ครั้ง หลังเวลา 17:00 น. ของวันเช็คอินและคูปองจะหมดอายุเวลา 23:59 น. ของวันเช็คเอาท์ สำหรับวิธีการใช้คูปองนั้น ประชาชนจะชำระ 60% และรัฐบาลสนับสนุนอีก 40% ผ่านการตัดเงินจากคูปอง
3.สนับสนุนค่าเดินทางโดยเครื่องบิน รวมทั้งโครงการ 6 แสนสิทธิ โดยผู้ร่วมโครงการมีสิทธิในการได้รับเงินสนับสนุนค่าตั๋วเครื่องบิน 2 สิทธิผู้โดยสาร ต่อ 1 ห้องโรงแรมที่จอง ทั้งนี้เงินสนับสนุนค่าตั๋วเครื่องบิน 40% ของราคาค่าตั๋วเครื่องบิน แต่ไม่เกิน 2,000 บาท ต่อผู้โดยสาร และมีสิทธิเพิ่มเติมสำหรับผู้เดินทางท่องเที่ยวไปยัง ภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย ที่จะได้รับสนับสนุนค่าตั๋วเครื่องบิน 40% ของราคาตั๋วเครื่องบิน แต่ไม่เกิน 3,000 บาท ต่อผู้โดยสาร
------------------------
วันอาทิตย์ที่ 22 สิงหาคม 2564
มาตรการสินเชื่อช่วยร้านอาหาร
วันจันทร์ที่ 12 กรกฎาคม  2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการช่วยเสริมสภาพคล่องให้ผู้ประกอบการร้านอาหารและเครื่องดื่มที่ได้รับผลกระทบจากโรคโควิด-19 ได้แก่ มาตรการสินเชื่ออิ่มใจ สำหรับร้านที่ตั้งจำหน่ายแบบถาวรในห้างสรรพสินค้า อาคารพาณิชย์ หรือบูธขายอาหาร ให้สินเชื่อสูงสุดรายละ 100,000 บาท ระยะเวลากู้ไม่เกิน 5 ปี ไม่ต้องมีหลักประกัน ปลอดชำระทั้งเงินต้นและดอกเบี้ยนาน 6 เดือน โดยติดต่อขอสินเชื่อได้ภายในวันที่ 31 ธ.ค.64 ส่วนร้านค้าแบบเคลื่อนที่ได้ เช่น หาบเร่ แผงลอย หรือรถเข็น สามารถร่วมโครงการสินเชื่อที่มีอยู่แล้วได้ เช่น สินเชื่อสู้ภัยโควิด-19 สินเชื่อโครงการธนาคารประชาชน หรือ สินเชื่อ Street Food เป็นต้น ผู้สนใจสอบถามข้อมูลเพิ่มเติมได้ที่ธนาคารออมสินทุกสาขาทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 24 มิถุนายน 2564
“อนุทิน” รับฟังข้อเสนอล็อกดาวน์ กทม. ส่วนการเปิดประเทศต้องประเมินอีกครั้งใน 120 วันข้างหน้า
รองนายกรัฐมนตรีและรัฐมนตรีว่าการกระทรวงสาธารณสุข รับฟังข้อเสนอล็อกดาวน์ กทม. เล็งเจรจา เมืองทองธานีขอใช้สถานที่ทำ รพ.บุษราคัมต่ออีก 2-3 เดือน ยันระบบสาธารณสุขไม่ล่ม ยังมีทรัพยากรทั่วประเทศระดมมาช่วยเหลือพื้นที่ระบาดได้
รองนายกรัฐมนตรีและรัฐมนตรีว่าการกระทรวงสาธารณสุข รับฟังข้อเสนอล็อกดาวน์ กทม. เล็งเจรจา เมืองทองธานีขอใช้สถานที่ทำ รพ.บุษราคัมต่ออีก 2-3 เดือน ยันระบบสาธารณสุขไม่ล่ม ยังมีทรัพยากรทั่วประเทศระดมมาช่วยเหลือพื้นที่ระบาดได้ ส่วนเปิดประเทศยังต้องมีการประเมินความพร้อมใน 120 วันข้างหน้า
วันนี้ (24 มิถุนายน 2564) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า พร้อมรับฟังข้อเสนอจากอาจารย์แพทย์ถึงมาตรการล็อกดาวน์ กทม. เพื่อควบคุมโรคโควิด 19 ซึ่งจะมีคณะกรรมการและ ศบค.พิจารณาในทุกมิติ เพื่อใช้มาตรการให้เหมาะสมกับสถานการณ์ โดยวานนี้ (23 มิถุนายน 2564) ได้หารือกับผู้ว่าราชการกรุงเทพมหานครว่า พร้อมสนับสนุนทุกเรื่องในการควบคุมโรค ดูแลผู้ป่วยโควิด 19 เช่นที่โรงพยาบาลบุษราคัมรองรับผู้ป่วยอาการสีเหลือง ถือว่าช่วยแบ่งเบาพื้นที่ กทม.ได้อย่างมาก จะสิ้นสุดสัญญาการเช่าสถานที่ ได้รายงานนายกรัฐมนตรีเพื่อหาสถานที่ภาคส่วนราชการต่างๆ ที่มีความเหมาะสมในการทำเป็นโรงพยาบาล ซึ่งนอกจากมีพื้นที่กว้างขวางแล้ว ระบบต้องเหมาะสมด้วย เช่น สถานีกลางบางซื่อ แม้มีพื้นที่ใหญ่แต่ระบบแอร์เชื่อมโยงกันทั้งหมด ไม่สามารถตั้งเป็นโรงพยาบาลสนามได้อย่างไรก็ตาม จะหารือกับประธานเมืองทองธานี เพื่อขอใช้สถานที่ทำโรงพยาบาลบุษราคัมต่ออีก 2-3 เดือน
นายอนุทินกล่าวต่อว่า ขณะนี้การระบาดส่วนใหญ่อยู่ในพื้นที่ กทม. ปริมณฑล และอีก 2-3 จังหวัดการบริหารจัดการใช้ระบบเขตสุขภาพเข้ามาสนับสนุนช่วยเหลือกัน ระดมทรัพยากรต่างๆ เข้ามาช่วยดูแลได้จึงไม่อยากให้มองแค่เฉพาะบางจุด เพราะอาจคิดว่ามีความหนาแน่นและไม่เพียงพอ เมื่อมองทั้งระบบสาธารณสุขยังบริหารจัดการได้ ยืนยันว่าระบบสาธารณสุขไม่มีวันล่มสลาย ถ้าจำเป็นจริงๆ ก็ระดมกำลังทั้งประเทศเข้ามาได้เหมือนโรงพยาบาลบุษราคัมที่ได้เปิดให้บริการในขณะนี้ ตอนนี้เราพยายามแก้ปัญหาในพื้นที่ก่อน เพื่อไม่ให้ไปถึงจุดนั้น โดยระหว่างนี้ต้องพยายามลดจำนวนผู้ติดเชื้อลง และขอความร่วมมือผู้ว่าราชการจังหวัดควบคุมคลัสเตอร์ต่างๆ ด้วยมาตรการ Bubble and Seal ที่ต้องห้ามเข้าออกอย่างจริงจัง ควบคุมคนไม่ให้มีการเดินทาง และกระทรวงสาธารณสุขจะแยกผู้ป่วยเข้ารักษาตามอาการ
“ส่วนเรื่องการเปิดประเทศเป็นเรื่องอีก 120 วันข้างหน้า ระหว่างนี้ต้องเตรียมความพร้อมทุกอย่าง เมื่อมีความพร้อมแล้ว จะมีการประชุมหารือกันอีกครั้ง เพื่อนำเสนอทั้งด้านสาธารณสุข ความมั่นคง เศรษฐกิจ และการท่องเที่ยว หากพิจารณาแล้วยังเปิดไม่ได้ก็คือเปิดไม่ได้ ไม่ใช่ยังไม่ทำอะไรแล้วบอกอย่าไปเปิด ต้องรอไปประเมินสถานการณ์อีกครั้ง” นายอนุทินกล่าว
********************************** 24 มิถุนายน 2564
วันจันทร์ที่ 23 สิงหาคม 2564
​​New Narcotics Act, removing Kratom from list of controlled narcotics, to take effect on August 24
​​New Narcotics Act, removing Kratom from list of controlled narcotics, to take effect on August 24
August 19, 2021, Government Spokesperson Anucha Burapachaisri disclosed that Thailand’s Narcotics Act (No. 8), B.E. 2564 will take effect on August 24, 2021. According to the Bill, Mitragyna speciosa, commonly known as "kratom”, has been removed from the list of controlled narcotics, which means the general public will be allowed to consume and sell kratom legally without restrictions, and 1,038 convicted prisoners, as well as suspects and defendants at different legal stages, will be released and decriminalized.
According to the Government Spokesperson, the Government will be benefited from the removal of kratom from the list of controlled narcotics, as related legal expenses of both the public sector and defendants/suspects is expected to reduce by 1,691,287,000 Baht.
Minister of Justice Somsak Thepsutin has also instructed Office of The Narcotics Control Board to ensure common understanding of the public that although planting, consuming, selling, and buying kratom are legally allowed, mixing kratom with other narcotic ingredients to produce drug cocktails, such as 4x100, remains illegal. Industrial import or export also requires advance approval.
The Government Spokesperson added that Prime Minister and Defense Minister Gen. Prayut Chan-o-cha underscored anti-narcotics as an urgent agenda. Focus should be made on suppression, arrest, and criminal punishment of drug dealers and network, as well as drug confiscation, in parallel with proper treatment and rehabilitation of the drug addicts. He also emphasized the need to create awareness and immunity among the risk groups of all ages, including the informal workers.
วันอังคารที่ 3 สิงหาคม 2564
ครม. เห็นชอบโครงการต้นแบบ “บ้านเคหะสุขเกษม” เปลี่ยนโฉมบ้านเอื้ออาทรที่ขายไม่ออกเป็นห้องเช่าราคาถูกเพื่อผู้สูงอายุ
ครม. เห็นชอบโครงการต้นแบบ “บ้านเคหะสุขเกษม” เปลี่ยนโฉมบ้านเอื้ออาทรที่ขายไม่ออกเป็นห้องเช่าราคาถูกเพื่อผู้สูงอายุ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรีวันนี้ (3 สิงหาคม 2564) ว่า ตามที่รัฐบาลมีนโยบายมุ่งส่งเสริมและช่วยเหลือให้ประชาชนมีที่อยู่อาศัยเป็นของตนเอง โดยเฉพาะกลุ่มผู้มีรายได้น้อยและกลุ่มผู้สูงอายุ เพื่อสร้างความมั่นคงด้านที่อยู่อาศัยในช่วงปั้นปลายชีวิต อีกทั้งนายกรัฐมนตรี ได้สั่งการให้การเคหะแห่งชาติ กระทรวงการพัฒนาสังคมและความมั่นคงของมนุษย์ ไปดำเนินการพัฒนาทรัพย์สินที่ไม่ก่อให้เกิดรายได้ของโครงการบ้านเอื้ออาทรให้เกิดประโยชน์สูงสุด เพื่อลดภาระหนี้และเพิ่มรายได้ วันนี้ การเคหะแห่งชาติ จึงได้เสนอโครงการต้นแบบ “บ้านเคหะสุขเกษม” โดยเป็นการปรับปรุงทรัพย์สินโครงการบ้านเอื้ออาทรบางส่วนมาดำเนินการให้เป็นห้องเช่าราคาถูกแก่ผู้สูงอายุ รายละเอียด มติ ครม. มีดังนี้
1.ปรับลดหน่วยโครงการบ้านเอื้ออาทรจังหวัดสมุทรปราการ (เทพารักษ์ 4) จำหน่วย 45 หน่วย
2.ให้ปรับปรุงพัฒนา 45 หน่วยดังกล่าว เป็นอาคารเช่าสำหรับผู้สูงอายุ ข้าราชการ และพนักงานของรัฐที่เกษียณอายุ เป็นโครงการต้นแบบชื่อ “โครงการบ้านเคหะสุขเกษม”
3.เห็นชอบเพิ่มกรอบงบลงทุนประจำปีงบประมาณ 2564 ของการเคหะแห่งชาติ จำนวน 11 ล้านบาท เพื่อใช้ในการปรับปรุงอาคารต้นแบบ 1 อาคาร
มากไปกว่านั้น ครม. ได้มีมติให้การเคหะแห่งชาติ เร่งรายงานผลการดำเนินโครงการบ้านเอื้ออาทรตามมติคณะรัฐมนตรีเมื่อวันที่ 30 มิ.ย.2552 ที่ได้ปรับลดจำนวนหน่วย เหลือ 2.8 แสนหน่วย จากที่เคยได้รับการเห็นชอบจาก ครม.ช่วงปี 2546-2548 จำนวน 6 แสนกว่าหน่วย ซึ่งจนถึงปัจจุบัน มีจำนวนที่ยังขายไม่ได้ 5,848 หน่วย อยู่ในพื้นที่โครงการบ้านเอื้ออาทร (เทพารักษ์ 4) จำนวน 223 หน่วย ขณะเดียวกันให้รายงานผลการดำเนินการโครงการต้นแบบที่ริเริ่มขึ้นนี้ และเร่งจัดทำรายงานการวิเคราะห์ความเหมาะสมของโครงการบ้านเคหะสุขเกษม ซึ่งในแผนจะเป็นอาคารสูง 5 ชั้น 4 อาคาร ทุกอาคารติดลิฟท์ แผนการดำเนินงาน 3 ปี (2564-2566) แบ่งเป็น 4 ระยะ รวม 4,089 หน่วย ขนาดพื้นที่ 33 ตารางเมตร และ 27 ตารางเมตร ต่อหน่วยที่พักอาศัย มีศูนย์ดูแลสุขภาพ พื้นที่ส่วนกลางและพื้นที่จัดกิจกรรม คลีนิกอายุรกรรม ศูนย์สุขภาพ เป็นต้น โดยจะคิดอัตราค่าเช่า ประมาณ 2,500 - 3,000 บาท
นางสาวรัชดา กล่าวต่อว่า เมื่อการเคหะฯ เสนอรายงานต่อ ครม. ในโอกาสหน้า จะได้มีการพิจารณาเรื่องการนำทรัพย์สินโครงการบ้านเอื้ออาทรที่ขายไม่ได้หรือสร้างไม่เสร็จมาปรับปรุงและพัฒนาเป็นบ้านเคหะสุขเกษมเพื่อผู้สูงอายุต่อไป ตามความเหมาะสมของพื้นที่และความต้องการของประชาชน